[{"text_idx": "#000003", "text": "Tyfwch yn un o\u2019n rhandiroedd"}, {"text_idx": "#000004", "text": "Yngly\u0302n a\u0302 Pharc y Rhath"}, {"text_idx": "#000005", "text": "Parc y Rhath, a agorwyd ym 1894 oedd un o\u2019r parciau cyhoeddus cyntaf yng Nghaerdydd ac mae\u2019n cadw ei awyrgylch Fictoraidd clasurol a chynllun y parciau llinellol llawn cymeriad sy\u2019n mynd ar hyd Nant Fawr."}, {"text_idx": "#000006", "text": "Mae pob rhan o\u2019r parc wedi ei ddylunio at ddiben penodol ac mae\u2019r parc yn dal i gynnig ystod eang o ddiddordeb garddwriaethol, cadwraeth natur a gweithgareddau i hyfrydu ymwelwyr heddiw."}, {"text_idx": "#000008", "text": "Mae\u2019r parc a\u2019r gerddi hamdden ar agor o 7.30am tan 30 munud cyn y machlud."}, {"text_idx": "#000009", "text": "Mae\u2019r tir hamdden ar agor 24 awr y dydd."}, {"text_idx": "#000010", "text": "Parcio: Mae parcio ar y stryd yn yr ardal o amgylch y parc."}, {"text_idx": "#000011", "text": "Prosiect Argae Parc y Rhath"}, {"text_idx": "#000013", "text": "Parc hanesyddol rhestredig Gradd 1: Mae\u2019r parc ar Gofrestr Cadw o Dirluniau, Parciau a Gerddi o Ddiddordeb Hanesyddol Arbennig yng Nghymru.\nLlyn Parc y Rhath: Mae\u2019r llyn 30 erw artiffisial yn gyfleuster poblogaidd gan bysgotwyr a chychod. Mae Goleudy Coffa Scott ar y llyn yn un o ddelweddau eiconig Caerdydd.\nGardd Wyllt: Tua\u2019r gogledd o\u2019r llyn, mae\u2019r llwybrau troellog a\u2019r blodau gwyllt dan gysgod y coed.\nOfal Llandennis: Tua\u2019r gogledd o\u2019r ardd wyllt, mae hwn yn safle llawn hanes. Yn o\u0302l y chwedl, yn y 12fed ganrif sefai Llan Sant Isan yn lle mae\u2019r pwll nawr.\nGardd Fotaneg: Tua\u2019r de o\u2019r argae, mae\u2019r ardd fotaneg yn cynnwys casgliad arbennig o goed a llwyni, arddangosiadau blodau, man chwarae antur a Thy\u0302 Gwydr Parc y Rhath.\nGerddi Pleser y Rhath: Tua\u2019r de o Eastern Avenue, mae\u2019r gerddi pleser yn cynnig cyfleusterau bowlio, tenis a phe\u0302l-fasged mewn tir parc.\nTir Hamdden y Rhath: Tua\u2019r de ddwyrain o\u2019r Gerddi Pleser, mae cartref pe\u0302l-fas Cymru hefyd yn cynnig caeau pe\u0302l-droed a rygbi, man chwarae i blant a llwybr ffitrwydd."}, {"text_idx": "#000014", "text": "Ty\u0302 Gwydr Parc y Rhath (Gardd Fotaneg) ar agor am deithiau ar eich liwt eich hunan ac ymweliadau ysgol.\nToiledau cyhoeddus a llefydd newid cewynnau \u2013 Y drws nesaf i\u2019r man chwarae yn y gerddi Botaneg.\nToiledau\u2019r orsaf gychod \u2013 Ar agor pan fo\u2019r orsaf gychod ar agor.\nMannau chwarae plant (Gardd Fotaneg a Thir Hamdden)\nCaffi Parc y Rhath (Gardd Fotaneg)\nLlwybr Ffitrwydd: yn nhir hamdden y Rhath\nCyrtiau tenis: ar agor trwy\u2019r flwyddyn yng Ngerddi Pleser Parc y Rhath \u2013 heb gost"}]